
Δ ΙΑΤΑΓΜΑΤ Α 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 476 (1) 

Επανυπολογισμός συντάξεων συνταξιούχων συγχωνευομένων 
Ταμείων στο ΙΚΑ-ΕΤΕΑΜ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 6 του άρθρου 55 του ν. 1140/1981 
(ΦΕΚ 68/81 τ.Α). 

2. Το άρθρο 6 του ν. 1358/88 (ΦΕΚ 64/83 τ.Α). 

3. Τα άρθρα 23 παρ. 1 στοιχ. στ και 24 παρ. 1 και παρ. 2 
στοιχ. γ\ 26 παρ. 1 και 27 παρ. 1 στοιχ. δ’ του ν. 1558/85 
(ΦΕΚ 137/26.7.85 τ.Α·). 

4. Το άρθρο 5 του Π. Δ/τος 437/1985 (ΦΕΚ 157/Α/ 
19.9.1985). 

5. Το άρθρο 1 παρ. 4 περ. β' του Π. Δ/τος 231/86 (ΦΕΚ 
97/86 τ.Α·). 

6. Την 1358/2.10.87 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων (ΦΕΚ 535/5.10.87 τ.Β). 

7. Το άρθρο 113, παρ. 2 εδ. α' του Π.Δ/τος 544/1977 
(ΦΕΚ 178/77 τ. Α’ όπως αντικαταστάθηκε από το άρθρο 2 παρ. 
1 του Ν. 728/77 (ΦΕΚ 316/1977 τ.Α’) σε συνδυασμό με την 
παρ. 3 του άρθρου 1 της 680/82 κοινής απόφασης των Υπουρ¬ 
γών Προεδρίας Κυβερνήσεως και Κοινωνικών Υπηρεσιών (ΦΕΚ 

. 217/Β/1982). 

8. Τις διατάξεις του άρθρου 30 του Ν. 1027/1980, όπως 


αυτό αντικαταστάθηκε με το άρθρο 7 του Ν. 1275/1982. 

9. Την αριθ. 100 γνώμη του Δ.Σ. του ΙΚΑ που διατυπώθηκε 
στην 11η/17.3.88 συνεδρίασή του. 

10. Τη γνωμοδότηση του Συμβουλίου Κοινωνικής Ασφαλείας 
που διατυπώθηκε στην 4η/20.4.1988 συνεδρίασή του της ΚΕ’ 
περιόδου. 

11. Τις 491/12.7.88 και 595/17.8.88 γνωμοδοτήσεις του 
Συμβουλίου Επικράτειας με πρόταση του Υφυπουργού Υγείας. 
Πρόνοιας και Κοινωνικών Ασφαλίσεων, αποφασίζουμε: 

"Αρθρο μόνο 

Μετά το άρθρο 8 του Καταστατικού του ΙΚΑ-ΕΤΕΑΜ (Π.Δ. 
288/85) προστίθεται άρθρο 9, αναριθμούμενου του υπάρχοντος 
άρθρου 9 σε άρθρο 10. 

Άρθρο 9 

Συγχώνευση Ταμείων 

1. Από την πρώτη του επόμενου μήνα από τη συγχώνευση Τα¬ 
μείου, Κλάδου ή Λογ/σμού Επικουρικής Ασφάλισης οι συντάξεις 
των συνταξιούχων του επανυπολογίζονται σύμφωνα με τις διατά¬ 
ξεις που διέπουν το ΙΚΑ-ΕΤΕΑΜ, εφόσον οι συνταξιούχοι παίρ¬ 
νουν κύρια σύνταξη από φορέα κύριας ασφάλισης ή το* Δημόσιο 
και πληρούν τις χρονικές προϋποθέσεις που ορίζονται από τις δια¬ 
τάξεις των άρθρων 1 και 2 του καταστατικού του ΙΚΑ-ΕΤΕΑΜ 
(Π.Δ. 288/85). 

2. Για τον επανυπολογισμό του ποσού των συντάξεων λαμβά- 
νονται υπόψη οι συντάξιμες αποδοχές που λήφθηκαν υπόψη για 
τον υπολογισμό του ποσού της κύριας σύνταξης, όπως έχουν δια¬ 
μορφωθεί κατά το χρόνο της συγχώνευσης. 

3. Από την ίδαι ημερομηνία επανυπολογίζονται σύμφωνα με 
τις διατάξεις που διέπουν το ΙΚΑ-ΕΤΕΑΜ και οι συντάξεις των 
συνταξιούχων που δεν πληρούν τις χρονικές προϋποθέσεις των 
άρθρων 1 και 2 του καταστατικού του Κλάδου (Π.Δ. 288/85). 
Για τον επανυπολογισμό του ποσού της σύνταξης των συνταξιού¬ 
χων της παραπάνω κατηγορίας ως συντάξιμες αποδοχές τους θε¬ 
ωρούνται εκείνες που με βάση το χρόνο ασφάλισης κάθε συντα¬ 
ξιούχου, δίνουν ποσό ίσο ή το πλησιέστερο με το ποσό που κατα¬ 
βαλλόταν από τη προηγούμενη της συγχώνευσης μέρα. 

4. Το ποσό που προκύπτει μετά τον επανυπολογισμό σύμφωνα 
με τις προηγούμενες παραγράφους, σε καμμία περίπτωση δεν 
μπορεί να υπολείπεται των κατωτάτων ορίων σύνταξης που προ- 
βλέπεται από την παρ. 1 του άρθρου 3 του καταστατικού του 

ΙΚΑ-ΕΤΕΑΜ (Π.Δ. 288/85). ' _ . 

5. Σε περίπτωση που το εξευρισκόμενο ποσό σύνταξης συμ- 

φωνα με τις προηγούμενες παραγράφους είναι μικρότερο του πο¬ 
σού που καταβαλλόταν από το Ταμείο που συγχωνεύτηκε κατά 
την προηγούμενη της συγχώνευσης μέρα η επιπλέον διαφορά 
διατηρείται ως προσωρινό επίδομα που συμψηφίζεται με οποια¬ 
δήποτε μελλοντική αύξηση των βοηθημάτων. 

6. Οι διατάξεις του άρθρου 8 του Π.Δ. 288/85 δεν έχουν 
εφαρμογή για τους ασφαλισμένους και συνταξιούχους των συγ- 
χωνευόμενων Ταμείων». 

Η ισχύς του Π.Δ/τος αυτού αρχίζει από τη δημοσίευση του Ν. 
1759/88 (ΦΕΚ 50/τ.Α·/18.3.1988). 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 22 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ-ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 477 (2) 

Οργανισμός Ταμείου Αρωγής Αξιωματικών Χωροφυλακής». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά όργανα» (ΦΕΚ 137/Α/85). 

β) Του Νόμου 1586/86 «Βαθμολογική διάρθρωση των θέ¬ 
σεων του Δημοσίου Νομικών προσώπων δημοσίου δικαίου και 
των Οργανισμών τοπικής αυτοδιοίκησης και άλλες διατάξεις» 

(ΦΕΚ 37/Α/1.4.86). 

2. Γην αρ. 6474/88 Κοινή Απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/Β/88). 

3.1 ις 509, 673/87 και 265/1988 γνωμοδοτήσεις του Συμ¬ 
βουλίου της Επικράτειας μετά από πρόταση των Υπουργών Προ¬ 
εδρίας της Κυβέρνησης, Υγείας, Πρόνοιας και Κοινωνικών 
Ασφαλίσεων και Υφυπουργού Οικονομικών, αποφασίζουμε: 

Αρθρο 1 

Διάρθρωση Υπηρεσιών 

1. Οι υπηρεσίες του Ταμείου Αρωτής Αξιωματικών Χωροφυ¬ 
λακής αποτελούν Διεύθυνση που συγκροτείται ως εξής: 

α) Τμήμα Ασφάλισης-Παροχών. 

β) Τμήμα Διοικητικού-Οικονομικού. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέ¬ 
ματα που κατανέμονται μεταξύ των τμημάτων ως εξής: 

α) Τμήμα Ασφάλισης-Παροχών 

Χορήγηση εφάπαξ παροχών στους διαγραφόμενους μετόχους 
του Ταμείου. 

Αλληλογραφία με τους μετόχους και άλλες Υπηρεσίες για θέ¬ 
ματα που αφορούν χορήγηση εφάπαξ παροχών. 

Παρακολούθηση της έγκαιρης και κανονικής είσπραξης των 
βεβαιωθέντων εσόδων του Ταμείου. 

Τήρηση Γενικού Μητρώου μετόχων τήρηση βιβλίου δυνάμεως 


μετόχων σε συνεργασία με την Μ.Υ. της ΕΛ.ΑΣ. 

β) Τμήμα Διοικητικού-Οικονομικού. 

Ο χειρισμός όλων των θεμάτων υπηρεσιακής κατάστασης του 
Πολιτικού Προσωπικού, τήρηση ατομικών φακέλλων του προσω¬ 
πικού αυτού. 

Παραλαβή, χαρακτηρισμός πρωτοκόλληση και διακίνηση αλ¬ 
ληλογραφίας. 

Δακτυλογράφηση εγγράφων, καταστάσεων και λοιπών εγγρά¬ 
φων. 

Μέριμνα για την καθαριότητα και ασφάλεια των γραφείων του 
Ταμείου. 

Μέριμνα για την συντήρηση και επισκευή των εγκαταστάσεων 
των γραφείων του Ταμείου και τον εξοπλισμό αυτών. 

Διακίνηση του ενσήμου στις διάφορες υπηρεσίες σε συνεργασία 
με την Μ.Υ. της ΕΛ.ΑΣ. 

Παρακολούθηση των προσφυγών αγωγών και ενδίκων μέσων 
του Ταμείου και των μετόχων μεταξύ αυτών και του Ταμείου 
κατά τρίτων ενώπιον των δικαστηρίων, προάσπιση των συμφερό¬ 
ντων του Ταμείου δια της δικαστικής οδού σε συνεργασία με το 
δικηγόρο του Ταμείου. 

Τήρηση Λογιστικών εγγράφων, έγκαιρη και κανονική κατα- 
χώρηση αυτών στα λογιστιστικά βιβλία του Ταμείου. 

Τήρηση και ενημέρωση των λογιστικών εγγράφων. Κατάρ¬ 
τιση και παρακολούθηση του προϋπολογισμού ετήσιου ισολογι¬ 
σμού και απολογισμού μετά των σχετικών εκθέσεων και ισοζυ¬ 
γίων μηνός. 

Παρακολούθηση της έγκαιρης πληρωμής των πάσης φύσεως 
εξόδων και εν γένει δαπανών αυτού, σύμφωνα με τις ισχύουσες 
κάθε φορά διατάξεις. 

Έκδοση χρηματικών ενταλμάτων πληρωμής, εντολών πλη¬ 
ρωμής και επιταγών και παρακολούθηση των λογαριασμών μετά 
του Δημοσίου και τρίτων. 

Χορήγηση ατομικών δανείων στους δικαιουμένους, τήρηση 
και ενημέρωση ατομικών μερίδων δανειοληπτών. Παρακολού- 
θηση χρεωστικών λογαριασμών των Τραπεζών και έλεγχος της 
συμφωνίας αυτών. 

Εκκαθάριση και πληρωμή αποδοχών και λοιπών αμοιβών 
Πολιτικού προσωπικού και αμοιβής λόγω συμμετοχής σε συμ¬ 
βούλια και Επιτροπές. 

Τήρηση βιβλίων μισθοδοσίας. Παρακολούθηση, αξιοποίηση 
και εκμετάλευση της περιουσίας του Ταμείου και έγκαιρη εί- 
σπραξη των εσόδων που προέρχονται από αυτή. 

Σύνταξη διαφόρων οικονομικών εκθέσεων και μελετών, με 
βάση τα λογιστικά και στατιστικά στοιχεία, για την ενημέρωση 
του Διοικ. Συμβουλίου και τη λήψη από αυτό των ενδεικνυομένων 
μέτρων. 

Φροντίδα για την προμήθεια κάθε είδους υλικού. Διενέργεια 
διαγωνισμών προμήθειας ειδών υλικού και εξοπλισμού γρα¬ 
φείων. 

Άρθρο 3 
Σύσταση Κλάδου 

Στο Ταμείο Αρωγής Αξιωματικών Χωροφυλακής συνιστάται 
κλάδος ΔΕ Δακτυλογράφων-Στενογράφων. 

Άρθρο 4 

Διάρθρωση θέσεων 

Οι θέσεις του προσωπικού του Ταμείου Αρωγής Αξιωματικών 
Χωροφυλακής που προβλέπονται στο άρθρο 1 του Ν.Δ. 
3399/55 (ΦΕΚ Α.277) το άρθρο 8 Ν. 3792/57 (ΦΕΚ Α. 237) 
διαρθρώνονται κατά κατηγορία και κλάδο ως εξής: 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός 
Θέσεις δύο (2) 

Διατηρείται προσωρινά στην κατηγορία αυτή 1 θέση από αυτές 
που προβλέπονται στο άρθρο 1 του ν.δ. 3399/55 (Α/277). 

Η θέση αυτή καταργείται μόλις κενωθεί κατά οποιονδήποτε 
τρόπο. 

ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός 
Θέσεις δύο (2) 

Οι θέσεις αυτές πληρούνται όταν καταργηθούν η 1 προσωρινή- 
θέση της κατηγορίας ΠΕ και η 1 προσωρινή θέση της κατηγορίας 
ΔΕ. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός 
Τρεις (3) θέσεις 

Διατηρείται προσωρινά στην κατηγορία αυτή 1 θέση από αυτές 
που προβλέπονται στο άρθρο 1 του ν.δ. 3399/55 και το άρθρο 8 
του ν. 3792/57 (ΦΕΚ Α 237). Η θέση αυτή καταργείται μόλις 
κενωθεί κατά οποιονδήποτε τρόπο. 

Κλάδος ΔΕ Δακτυλογράφων-Στενογράφων. 

Μία (1) θέση με ειδικότητα Ελληνικής δακτυλογραφίας. 

Η θέση αυτή μεταφέρεται από τον Κλάδο ΔΕ Διοικητικό- 
Λογιστικό. 

Β' ΛΟΙΠΟ ΠΡΟΣΩΠΙΚΟ 

Μία (1) θέση καθαρίστριας με σχέση εργασίας ιδιωτικού δι¬ 
καίου αορίστου χρόνου. 

Μία (1) θέση δικηγόρου με έμμισθη εντολή προσωρινή (Α.Ν. 
1836/51 και 2657/53). 

Άρθρο 5 

Προϊστάμενος Υπηρεσιών 

Ως προϊστάμενος της Διεύθυνσης του Ταμείου Αρωγής Αξιω¬ 
ματικών Χωροφυλακής ορίζεται υπάλληλος του Κλάδου ΠΕ 
Διοικητικού-Οικονομικού ή ΤΕ Διοικητικού-Λογιστικού ή ΔΕ 
Διοικητικού-Λογιστικού, ο οποίος: 

α) Προϊσταται όλων των υπηρεσιών του Ταμείου, 
β) Υπογράφει κάθε έγγραφο αυτού με τον προϊστάμενο δε του 
τμήματος Διοικητικού-Οικονομικού και τον Γραμματέα επιτα¬ 
γές, χρηματικά εντάλματα χρηματικές εντολές και γενικά κάθε 
οικονομικό στοιχείο. 

γ) Εκδίδει τις αποφάσεις που προβλέπονται από τις διατάξεις 
της περί ΤΑ ΑΧ νομοθεσίας και τις αποφάσεις του Ν. 861/79. 

δ) Εισηγεΐται δε στο Δ.Σ. του Ταμείου κάθε θέμα που αναφέρε- 
ται στη λειτουργία αυτού χωρίς ψήφο. 

Στα τμήματα προϊστανται υπάλληλοι του Κλάδου ΠΕ Διοικη- 
τικού-Οικονομικού ή ΤΕ Διοικητικού-Λογιστικού ή ΔΕ Διοικητι- 
κού-Λογιστικού. 

Άρθρο 6 

Κατάταξη Προσωπικού 

Οι υπάλληλοι του Ταμείου Αρωγής Αξιωματικών Χωροφυλα¬ 
κής που υπηρετούν κατά τη δημοσίευση του παρόντος κατατάσ¬ 
σονται σε αντίστοιχες θέσεις κατά κλάδο ως εξής. 

Στον κλάδο ΠΕ Διοικητικό-Οικονομικό οι υπάλληλοι του κλά¬ 
δου ΠΕΙ Διοικητικού-Λογιστικού. 


Στον κλάδο ΔΕ Διοικητικό-Λογιστικό οι υπάλληλοι του κλά¬ 
δου ΔΕΙ Διοικητικού-Λογιστικού. 

Άρθρο 7 

Καταργούμενες διατάξεις 

Από τη δημοσίευση του παρόντος καταργείται κάθε διάταξη 
που ρυθμίζει θέματα που περιλαμβάνονται στο παρόν διάταγμα. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 22 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ & ΚΟΙΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΙΜΗΣ I ΦΛΩΡΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΗΛ. ΠΑΠΑΗΛΙΑΣ / 

-- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 478 (3) 

Οργανισμός Ταμείου Αρωγής Οπλιτών Χωροφυλακής 

(ΤΑΟΧ)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση 
και Κυβερνητικά όργανα» (ΦΕΚ 137/Α/85). 

β) Της παρ. 1 του άρθρου 17 του Ν. 1320/1983 (ΦΕΚ 6/Α/ 
1983). 

γ) Του Νόμου 1586/86 «Βαθμολογική διάρθρωση των θέ¬ 
σεων του Δημοσίου Νομικών προσώπων δημοσίου δικαίου και 
των Οργανισμών τοπικής αυτοδιοίκησης και άλλες διατάξεις»* 
(ΦΕΚ 37/86) και ιδιαίτερα της παρ. 10 του άρθρου 9 αυτού. / 

2. Την αρ. 6474/88 Κοινή Απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/Β/88). 

3. Την αριθμ. 370/88 γνωμοδότηση του Συμβουλίου της 
Επικράτειας μετά από πρόταση των Υπουργών Προεδρίας της 
Κυβέρνησης, Υγείας, Πρόνοιας και Κοινωνικών Ασφαλίσεων και 
Υφυπουργού Οικονομικών, αποφασίζουμε: 

Άρθρο 1 

Διάρθρωση Υπηρεσιών 

1. Οι υπηρεσίες του Ταμείου Αρωγής Οπλιτών Χωροφυλα¬ 
κής, αποτελούν Διεύθυνση που συγκροτείται ως ακολούθως: 

α) Τμήμα Εσόδων-Παροχών. 

β) Τμήμα Διοικητικού-Οικονομικού. 

γ) Τμήμα Ασφάλισης Μητρώου-Στατιστικής. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέ¬ 
ματα που κατανέμονται μεταξύ των τμημάτων ως ακολού¬ 
θως: 

α) Τμήμα Εσόδων-Παροχών 

Μέριμνα για τηνκανονική είσπραξη των εσόδων από ασφαλι¬ 
στικές εισφορές, την λήψη παντός αναγκαστικού μέτρου για την 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


είσπραξη χαθυστερουμένων εισφορών, ως και διακανονισμό και 
τακτοποίηση, των σύμφωνα με τον νόμο, χαθυστερουμένων ει¬ 
σφορών και τήρηση των χρεωπιστωτικών λογαριασμών των τρα¬ 
πεζών και συμφωνία τούτων. 

Παραλαβή και έλεγχος των δικαιολογητικών χορήγησης εφά¬ 
παξ παροχών στους δικαιούχους, σύμφωνα με τα υπό της Νομο¬ 
θεσίας, του Ταμείου οριζόμενα, ή λόγω προαγωγής σε Ανθυπα- 
στυνόμους, ή ονομασίας σε Δοκ. Αξιωματικούς της Ελληνικής 
Αστυνομίας, οπότε μεταφέρονται τα δικαιώματα τους από το Τα¬ 
μείο Αρωγής Οπλιτών Χωροφυλακής στο Ταμείο Αρωγής Αξιω¬ 
ματικών Χωροφυλακής. 

Αλληλογραφία με άλλους Ασφαλιστικούς Οργανισμούς, για 
την προσμέτρηση χρόνου ασφάλισης. Επιμέλεια για την εφαρ¬ 
μογή όλων των διατάξεων επί των παροχών και της εξαγοράς 
προϋπηρεσίας. 

Έλεγχος δικαιώματος προσμέτρησης χρόνου διαδοχικής 
ασφάλισης και παροχή ασφαλιστικών στοιχείων καθώς και μέρι¬ 
μνα για τον καθορισμό χρόνου ασφάλισης των ασφαλισμένων. 

Αλληλογραφία με τους ασφαλισμένους για θέματα που αφο¬ 
ρούν στην χορήγηση εφάπαξ βοηθήματος σ’ αυτούς, όπως επίσης 
και με τους μετόχους που έχουν εξέλθει απο την υπηρεσία τους, 
κατά το παρελθόν για οποία δήποτε αιτία και παροχή σ’ αυτούς 
οιουδήποτε αιτουμένου στοιχείου. 

β) Τμήμα Διοικητικού-Οικονομικού. 

Εφαρμογή των διατάξεων που αφορούν σε θέματα κατάστασης 
του Πολιτικού προσωπικού. Τήρηση συστήματος, παρακολούθη¬ 
σης των στοιχείων των υπαλλήλων με ατομικά Δελτία, καθώς 
και των ατομικών φακέλλων του προσωπικού αυτού. 

Εισήγηση σε θέματα Προγραμματισμού ανθρώπινου δυναμι¬ 
κού, αξιοποίησης και εκπαίδευσης του Προσωπικού. 

Παραλαβή εισερχομένης και εμπιστευτικής αλληλογραφίας. 
Εξυπηρέτηση και παροχή πληροφοριών στους Πολίτες. Έκδοση 
εγκυκλίων, κοινοποίηση εγγράφων και εγκυκλίων, παραλαβή 
και τήρηση φύλλων εφημερίδας της Κυβέρνησης, εκτύπωση και 
αναπαραγωγή εγκυκλίων και δαφόρων εντύπων, φροντίδα για 
την τήρηση αρχείου εγκυκλίων και βιβλιοδέτηση αυτών. 

Μέριμνα για την συγκρότηση κάθε φύσης Επιτροπών, Ορι¬ 
σμός εκπροσώπων σε συμβούλια και Επιτροπές. Εκκαθάριση και 
πληρωμή των αποδοχών και των λοιπών αμοιβών του Πολιτικού 
Προσωπικού. 

Εκκαθάριση και πληρωμή κάθε αμοιβής σε Συμβούλια και 
Επιτροπές λόγω συμμετοχής τους σε συνεδριάσεις. 

Χαρακτηρισμός της αλληλογραφίας και δακτυλογράφηση εγ¬ 
γράφων. Διακίνηση της εξερχομένης αλληλογραφίας, μετά των 
υπηρεσιών, των μετόχων και των τέως μετόχων του Ταμείου. 
Τήρηση των απαραιτήτων βιβλίων μισθοδοσίας και αμοιβών. 

Φροντίδα για τις προμήθειες κάθε είδους υλικού. Διενέργεια 
διαγωνισμού προμήθειας κάθε είδους υλικού και εξοπλισμού και 
ανάθεση έργου. 

Διενέργεια διαγωνισμού και οποιοδήποτε άλλη εργασία απαι¬ 
τείται, για την μίσθωση των ακινήτων, ιδιοκτησίας του Ταμείου. 
Παρακολούθηση των κρίσιμων ημερομηνιών των διαφόρων συμ¬ 
βάσεων, που ισχύουν και έγκαιρη αντιμετώπιση με εμπρόθεσμες 
ενέργειες. 

Μέριμνα για την παραλαβή και διαφύλαξη κάθε φύσης υλικού 
και διαφύλαξη του μηχανικού και λοιπού εξοπλισμού του Τα¬ 
μείου. 

Μέριμνα για την συντήρηση του εξοπλισμού των γραφείων 
του. 

Μέριμνα για την καθαριότητα και φύλαξη των γραφείων του. 

Μέριμνα για την παρακολούθηση, αξιοποίηση, εκμετάλλευση 
*αι εκποίηση της περιουσίας του Ταμείου και την είσπραξη των 


εσόδων που προέρχεται από αυτή. 

Συντήρηση και επισκευή των ακινήτων του Ταμείου (κτιρίων 
και εγκαταστάσεων). 

Τήρηση λογιστικών εγγράφων (Ημερολογιακών Δελτίων Συ¬ 
νοπτικού και Αναλυτικού) και κανονική καταχώρηση τούτων στα 
λογιστικά βιβλία του Ταμείου. 

Κατάρτιση και παρακολούθηση της εκτέλεσης του Προϋπολο¬ 
γισμού, των εσόδων και εξόδων του Ταμείου, του ετήσιου Ισολο¬ 
γισμού και Απολογισμού τούτου μετά της ειδικής έκθεσης. 

Έκδοση χρηματικών ενταλμάτων πληρωμής, εντολών πλη¬ 
ρωμής και επιταγών όπου και όταν προβλέπεται αύτη. 

Τήρηση ατομικών μεριδίων δανειοληπτών. 

Παρακολούθηση λογαριασμών μετά μετόχων. Δημοσίου και 
Τρίτων. 

Μέριμνα για την, κατά τις κείμενες διατάξεις, πραγματοποί¬ 
ηση των δαπανών και εκκαθάριση των αποδοχών του Πολιτικού 
Προσωπικού και λοιπών αποζημιώσεων τούτου, όπως επίσης και 
εκκαθάριση αμοιβής συμβουλίου και Επιτροπών. Παρακολού¬ 
θηση της εκτέλεσης αποφάσεων του Διοικητικού Συμβουλίου και 
του Διευθυντή του Ταμείου. Παρακολούθηση των χρεωπιστικών 
λογαριασμών (ΕΧΤΚΑΙΤΕ) των Τραπεζών (Ελλάδος, Εθνικής 
και Γενικής και παρακολούθηση της συμφωνίας τούτων. 

γ) Τμήμα Ασφάλισης-Μητρώου-Στατιστικής. 

Μέριμνα για την υπαγωγή στην ασφάλιση του Ταμείου κάθε, 
κατά νόμο, ασφαλιστέου προσώπου. 

Μέριμνα για την ασφαλιστική τακτοποίηση κάθε, κατά νόμο, 
προσώπου που έπρεπε να είχε τακτοποιηθεί ασφαλιστικούς. Πα¬ 
ραλαβή και πρωτοκόλληση της εισερχόμενης (αλληλογραφίας που 
αφορά τους στην ενέργεια και αποστρατεία μετόχους. 

Τήρηση Γενικού Μητρώου (ατομικών φακέλλων και ατομικών 
καρτελλών) και αλληλογραφία με τις υπηρεσίες και τους παρα¬ 
πάνω μετόχους, για κάθε θέμα που αφορά αυτούς. 

Τήρηση βιβλίου Δύναμης των μετόχων του Ταμείου. 

Τήρηση Γ ενικού Αρχείου, που αφορά σε μετόχους του Ταμείου 
που εξήλθαν από την υπηρεσία τους για οποιαδήποτε αιτία και 
που πληρώθηκαν ή όχι από το Ταμείο Αρωγής Οπλιτών Χωρο¬ 
φυλακής και τους μετόχους, που προάγονται σε Ανθυπαστυνό- 
μους ή ονομάζονται Δόκιμοι Αξιωματικοί και που τα δικαιώματά 
τους, μεταβιβάζονται από το Ταμείο Αρωγής Οπλιτών Χωροφυ¬ 
λακής στο Ταμείο Αρωγής Αξιωματικών Χωροφυλακής κατά τις 
κείμενες διατάξεις. 

Μέριμνα για την καταστροφή παλαιού αρχείου των μετόχων, 
για την εκποίηση του άχρηστου υλικού, το προϊόν του οποίου να 
περιέχεται στο Ταμείο, δια της καταθέσεως τούτου στην Εθνική 
Τράπεζα όπου τηρείται ο λογαριασμό τους. 

Μέριμνα για την επεξεργασία ετησίων στατιστικών στοιχείων 
εξελθόντων και ενταχθέντων μετόχων του Ταμείου. 

Άρθρο 3 
Σύσταση Κλάδου 

Στο Ταμείο Αρωγής Οπλιτών Χωροφυλακής (ΤΑΟΧ) συνι- 
στάται κλάδος ΔΕ Διοικητικός-Λογιστικός και Κλάδος ΔΕ Δα- 
κτυλογράφων-Στενογράφων. 

Στον Κλάδο ΤΕ Διοικητικό-Λογιστικό μεταφέρονται τρεις (3) 
θέσεις από τον Κλάδο ΔΕ Διοικητικό-Λογιστικό. 

Άρθρο 4 
Σύσταση θέσεων 

Στο Ταμείο Αρωγής Οπλιτών Χωροφυλακής, συνιστάται μία 
(1) θέση της κατηγορίας ΔΕ του Κλάδου ΔΕ Δακτυλογράφων- 
Στενογράφων. 

Ειδικότητας Ελληνικής. 

Άρθρο 5 

Διάρθρωση θέσεων 

1. Οι θέσεις του προσωπικού του Ταμείου Αρωγής Οπλιτών 
Χωροφυλακής (ΤΑΟΧ) που προβλέπονται απο την Δ2α/9951/ 
16.5.77 (ΦΕΚ 520/7.6.77 τ.Β') απόφαση του Υπουργού Κοιν. 
Υπηρεσιών, την Φ. 89/4692/8.7.85 πράξη του Διευθυντή Προ¬ 
σωπικού του Υπουργείου Υγείας, Πρόνοιας και Κοιν. Ασφαλί¬ 
σεων (ΦΕΚ 123/25.7.85 τ. ΝΠΔΔ)την Φ218/1091/15.9.86 
Απόφαση των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων (ΦΕΚ 744/Β/86) και 
τά άρθρα 3 και 4 του παρόντος, διαρθρώνονται κατά κατηγορία 
και κλάδο ως εξής: 

ΚΑΤΗΓΟΡΙΑ ΠΕ 

Κλάδος 1ΙΕ Διοικητικός-Οικονομικός 
Θέσεις δύο (2) 

ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός 
Θέσεις τρεις (3) 

ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός 
θέσεις πέντε (5) 

Κλάδος ΔΕ Δακτυλογράφων-Στενογράφων 
θέση μία (1) ειδικότητας Ελληνικής. 

ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
θέση μία (1) 

2. Προσόντα διορισμού ορίζονται τα προβλεπόμενα στο Π.Δ 
194/88 (ΦΕΚ 84/Α/88). 

Άρθρο 6 

Γραμματέας του ΤΑΟΧ 

Γραμματέας του ΤΑΟΧ, ορίζεται Υπαστυνόμος Β , ή Υπαστυ 
νόμος Ά της Ελληνικής Αστυνομίας, που διορίζεται από το 
Υπουργείο Δημόσιας Τάξης, από αυτούς που έχουν τα απαιτου- 
μένα προσόντα και είναι ο προβλεπόμενος από τις διατάξεις του 
άρθρου 6 του Α. Ν 884/37 (ΦΕΚ 387/4.10.37 τ.Ά) 

Ο Γραμματέας βοηθά τον Διευθυντή του ΤΑΟΧ στην διεξα¬ 
γωγή της αλληλογραφίας παρίσταται στις συνεδριάσεις του Διοι¬ 
κητικού Συμβουλίου, συντάσσει τα πρακτικά αυτού και ασκεί τα 
καθήκοντα του Γραμματέα κατά τις συνεδριάσεις του Διοικητικού 
Συμβουλίου. 

Συντάσσει την ημερήσια διάταξη μαζί με πρόσκληση σε συνε¬ 
δρίαση που υπογράφεται από τον Πρόεδρο του Δ.Σ. και την απο 
στέλλει στα τακτικά και αναπληρωματικά μέλη με απο ει η. 
Μαζί με την ημερήσια διάταξη αποστέλλει προς τα μέλη και έγ¬ 
γραφες εισηγήσεις για τα σοβαρότερα θέματα. 

Εκτελεί κάθε καθήκον που ήθελε ανατεθεί σ αυτόν απο τον 

Διευθυντή του Ταμείου. 

Άρθρο 7 

Προϊστάμενοι Υπηρεσιών 

Ως προϊστάμενος Διεύθυνσης του ΤΑΟΧ, ορίζεται υπάλληλος 
Ταμείου των Κλάδων ΠΕ Διοικητικού-Οικονομικου η ΙΕ Διοι- 
κητικού-Λογιστικού ή ΔΕ Διοικητικού-Λογιστικού, ο οποί ς 
α) Προϊσταται όλων των υπηρεσιών του Ταμείου. 


β) Υπογράφει κάθε έγγραφο αυτού με τον προϊστάμενο δε του 
τμήματος Διοικητικού-Οικονομικού και τον Γραμματέα του Τα¬ 
μείου (Α.Ν. 884/37 τα οικονομικά έγγραφα, τις επιταγές, τα 
χρηματικά εντάλματα και τις χρηματικές εντολές. 

γ) Εκδίδει τις αποφάσεις που προβλέπονται από τις διατάξεις 
της περί ΤΑΟΧ νομοθεσίας και τις αποφάσεις του Ν. 861 /79. 

δ) Εισηγείται στο Δ.Σ. του Ταμείου κάθε θέμα που αναφέρεται 
στη λειτουργία αυτού. 

Στα τμήματα προϊστανται υπάλληλοι του Κλάδου ΠΕ Διοικη- 
τικού-Οικονομικού ή ΤΕ Διοικητικού-Λογιστικού ή ΔΕ Διοικητι- 
κού-Λογιστικού. 

Άρθρο 8' 

Κατάταξη Προσωπικού 

Οι υπάλληλοι του Ταμείου Αρωγής Οπλιτών Χωροφυλακής 
που υπηρετούν κατά τη δημοσίευση του παρόντος κατατάσσονται 
σε αντίστοιχες θέσεις κατά κλάδο ως εξής: 

Στον κλάδο IIΕ Διοικητικό-Οικονομικό οι υπάλληλοι του κλά¬ 
δου ΠΕ Διοικητικού-Λογιστικού. 

Στον κλάδο ΔΕ Διοικητικό-Λογιστικό οι υπάλληλοι του κλά¬ 
δου ΔΕ Διοικητικού-Λογιστικού. 

Στον κλάδο ΥΕ Προσωπικού Καθαριότητας υπάλληλοι του 
κλάδου ΥΕ Προσωπικού Καθαριότητας. 

Άρθρο 9 

Καταργούμενες διατάξεις 

Από τη δημοσίευση του παρόντος διατάγματος καταργούνται 
οι διατάξεις της Δ2α/9951/16.5.77 (ΦΕΚ 520/7.6.77, τ.Β ) 
απόφασης του Υπουργού Κοιν. Υπηρεσιών, της Φ. 89/4692/ 
8.7.85 πράξης του Δ/ντή Προσωπικού του Υπουργείου Υγείας. 
Πρόνοιας και Κοιν. Ασφαλίσεων (ΦΕΚ 123/25.7.85, τ. ΝΙ1ΔΔ) 
της Φ. 218/1091/15.8.85 (ΦΕΚ 744/Β/86) Κοινής Υπουρ¬ 
γικής Απόφασης καθώς και κάθε διάταξη που αφορά θέματα που 
ρυθμίζονται από τις διατάξεις του παρόντος. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 22 Σεπτεμβρίου 1988 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝ & ΚΟΙΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ I ΦΛΟΡΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΗΛ. ΠΑΠΑΗΛΙΑΣ 

ΠΡΑΞΗ ΔΙΟΙΚΗΤΗ ΑΡΙΘ. 1362/20.9.88 (4) 

(Άρθρο 1 του Ν. 1266/82) 

Χρηματοδότηση εισαγωγικού εμπορίου. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

1. Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

2 Την απόφαση ΥΔΣ 453/3/11.1.80, όπως ισχύει, με την 
οποία καθορίστηκαν οι όροι και προϋποθέσεις χρηματοδότησης σε 
δραχμές του εισαγωγικού εμπορίου. 

3. Τη σκοπιμότητα άρσης των άνισων όρων ανταγωνισμού σε 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


βάρος των ελληνικών τραπεζών, μετά την έκδοση του Προεδρι¬ 
κού Διατάγματος 207/1987, που κατέστησε δυνατή τη χρημα¬ 
τοδότηση από τράπεζες του εξωτερικού εισαγομένων ειδών προέ¬ 
λευσης ΕΟΚ, αποφάσισε τα εξής: 

Επιτρέπεται στις εμπορικές τράπεζες και στην Αγροτική Τρά¬ 
πεζα της Ελλάδος να χρηματοδοτούν σε δραχμές εισαγωγές χω¬ 
ρίς τις διακρίσεις κατά κατηγορία εισαγομένων ειδών που καθο¬ 
ρίζονται στην απόφαση ΥΔΣ 453/3/11.1.80 και σε μεταγενέ¬ 
στερες σχετικές αποφάσεις. Η διάρκεια της χρηματοδότησης κα¬ 
θορίζεται σε τρεις (3) μήνες από την ημερομηνία κάθε χορήγη¬ 
σης. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Σεπτεμβρίου 1988 

Ο Διοικητής 
ΔΗΜ. ΧΑΛΙΚΙΑΣ 

ΠΡΑΞΗ ΔΙΟΙΚΗΤΗ ΑΡΙΘ. 1363/20.9.88 (5) 

(Άρθρο 1 του Ν. 1266/82) 

Χρηματοδότηση σε συνάλλαγμα εμπορικών επιχειρήσεων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

1. Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

2. Την Π.Δ. 1011/22.4.87, όπως ισχύει, με την οποία επε¬ 
τράπη σε μεταποιητικές, μεταλλευτικές, ξενοδοχειακές και ναυτι¬ 
λιακές επιχειρήσεις να συνάπτουν, χωρίς προηγούμενη έγκριση 


της Τράπεζας της Ελλάδος, δάνεια σε συνάλλαγμα με πιστωτικά 
ιδρύματα του εξωτερικού και του εσωτερικού. 

3. Τη σκοπιμότητα υπαγωγής και των εμπορικών επιχειρή¬ 
σεων στις διατάξεις της προαναφερόμενης Πράξης, αποφάσισε τα 

εξής: 

Επιτρέπεται και στις εμπορικές επιχειρήσεις, περιλαμβανομέ- 
νων και των συνεταιριστικών, να συνάπτουν δάνεια σε συνάλ¬ 
λαγμα με πιστωτικά ιδρύματα του εξωτερικού και εσωτερικού, 
χωρίς προηγούμενη έγκριση της Τράπεζας της Ελλάδος, σύμ¬ 
φωνα με τους όρους και τις προϋποθέσεις της ΠΔ/ΤΕ 1011/ 
22.4.87, όπως ισχύει. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Σεπτεμβρίου 1988 

Ο Διοικητής 
ΔΗΜ. ΧΑΛΙΚΙΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 156/19.7.1988 τ.Α', που δημοσιεύθηκε το Π.Δ. 
347/1988, επιφέρεται η παρακάτω διόρθωση σφάλματος: 

ΕΠΑΡΧΙΑ ΧΑΛΚΙΔΙΚΗΣ 

12η Γεωγραφική περιοχή (ενότητα): 

Διαγράφεται μετά τη φράση «νέας Τενέδου» η λέξη «και», και 
γράφεται μετά τη φράση «Νέας Τριγλίας» η φράση «και Πετρα- 
λώνων». 

(Από το ΐπ. Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





